Návrh

Komuniké

	Vláda Slovenskej republiky na svojom zasadnutí dňa ...... 2005 prerokovala a schválila návrh nariadenia vlády Slovenskej republiky o  zániku daňového nedoplatku zodpovedajúceho nezaplatenej sankcii prislúchajúcej k zaplatenej  dani. 

V nariadení vlády sa ustanovujú podmienky zániku daňového nedoplatku evidovaného                            k  31. októbru 2005  a  zodpovedajúceho nezaplateným penále, pokute a zvýšeniu dane, ktoré boli vyrubené alebo uložené do 31. decembra 2003, ako aj  sankčnému úroku a pokute, ktoré boli vyrubené alebo uložené      od 1. januára 2004  a  ktoré prislúchajú k dani z príjmov zo závislej činnosti  zaplatenej do 31. decembra 2004. Táto daň bola ako daňový nedoplatok evidovaná voči štátnym zdravotníckym zariadeniam, štátnym zdravotníckym zariadeniam, ku ktorým zriaďovateľská funkcia  prešla na  obce a na vyššie územné celky a štátnym zdravotníckym zariadeniam, ktoré boli transformované na neziskové organizácie poskytujúce všeobecne prospešné služby.